CELEX: 32019D0036
Language: bg
Date: 2019-11-28 00:00:00
Title: Решение (ЕС) 2019/2216 на Европейската централна банка от 28 ноември 2019 година за изменение на Решение (ЕС) 2015/298 относно междинното разпределяне на дохода на Европейската централна банка (ЕЦБ/2019/36)

23.12.2019   
               
               
                  BG
               
               
                  Официален вестник на Европейския съюз
               
               
                  L 332/183
               
            
         РЕШЕНИЕ (ЕС) 2019/2216 НА ЕВРОПЕЙСКАТА ЦЕНТРАЛНА БАНКА
         от 28 ноември 2019 година
         за изменение на Решение (ЕС) 2015/298 относно междинното разпределяне на дохода на Европейската централна банка (ЕЦБ/2019/36)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Устава на Европейската система на централните банки и на Европейската централна банка, и по-специално член 33 от него,
         като има предвид, че:
         
                     (1)
                  
                  
                     В Решение (ЕС) 2016/2247 на Европейската централна банка (ЕЦБ/2016/35) (1) е предвидено създаването на провизия за финансови рискове в баланса на Европейската централна банка. Провизията за финансови рискове следва да бъде включена в разпоредбата на член 3 от Решение (ЕС) 2015/298 на Европейската централна банка (ЕЦБ/2014/57) (2).
                  
               
                     (2)
                  
                  
                     Поради това Решение (ЕС) 2015/298 (ЕЦБ/2014/57) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение
            Член 3 от Решение (ЕС) 2015/298 (ЕЦБ/2014/57) се заменя със следното:
            
               „Чрез дерогация от член 2 преди края на финансовата година Управителният съвет решава дали целият или част от дохода на ЕЦБ, посочен в член 2, да не бъде разпределен, доколкото е необходимо да се гарантира, че размерът на разпределения доход не надвишава нетната печалба на ЕЦБ за същата година. Това решение се взема, когато въз основа на мотивиран разчет, изготвен от Изпълнителния съвет, Управителният съвет очаква ЕЦБ да претърпи обща годишна загуба или да реализира нетна годишна печалба, по-малка от разчета за дохода ѝ, посочен в член 2. Преди края на финансовата година Управителният съвет може да реши да прехвърли целия или част от дохода на ЕЦБ съгласно член 2 към провизията за финансови рискове.“
            
         
         
            Член 2
            Влизане в сила
            Настоящото решение влиза в сила на 31 декември 2019 г.
         
         
            Съставено във Франкфурт на Майн на 28 ноември 2019 година.
            
               
                  Председател на ЕЦБ
               
               Christine LAGARDE
            
         
         
            (1)  Решение (ЕС) 2016/2247 на Европейската централна банка от 3 ноември 2016 г. относно годишните отчети на Европейската централна банка (ЕЦБ/2016/35) (ОВ L 347, 20.12.2016 г., стр. 1).
         
            (2)  Решение (ЕС) 2015/298 на Европейската централна банка от 15 декември 2014 г. относно междинното разпределяне на дохода на Европейската централна банка (ЕЦБ/2014/57) (ОВ L 53, 25.2.2015 г., стр. 24).